Diari Oficial de la Generalitat Valenciana


Sumari del DOGV 5463, del 05-03-2007 (2007/1584)

Informació pública de l'aprovació definitiva de la modificació de les normes urbanístiques del pla parcial del sector industrial el Pla.
----------------------------------------------------------------------------------------------------------------------------------------

### Dades del document

Número de DOGV
:   5463

Data del DOGV
:   05-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1584


Data del document
:   22-08-2006

Organisme emissor
:   Ajuntament de Castelló

Tipus de document
:   Informació Pública

Descriptors 

:   * Castelló
    * administració local
    * pla d'urbanisme

El Ple de l'Ajuntament, en la sessió de 3 de juliol de 2006, ha aprovat definitivament la modificació de les normes urbanístiques del pla parcial del sector industrial el Pla, pel que fa als seus articles 3.3.1, apartats 4 i 5, i afegir un nou punt e) a este, cosa que s'exposa al públic als efectes establits per l'article 104 de la Llei 16/2005, de la Generalitat, Urbanística Valenciana. El text definitiu dels articles modificats és el següent:  
"Article 3.3.1 Zona indústria xicoteta.  
1. Àmbit.  
La zona indústria xicoteta està constituïda per les àrees expressament grafiades amb esta identificació en el corresponent pla d'aquest document.  
2. Configuració de la zona.  
Aquesta zona es caracteritza per la integració del sistema d'ordenació per edificació aïllada, la tipologia de bloc adossat i l'ús global industrial.  
3. Usos detallats.  
a) Ús dominant: industrial.  
b) Usos compatibles: terciari i vivenda amb destinació a vigilant, a raó d'una vivenda per parcel·la, amb una superfície construïda màxima de cent cinquanta metres quadrats (150,00 m²t), sempre que les parcel·les compten amb una superfície superior a dos mil metres quadrats (2.000 m²s).  
c) Usos incompatibles: residencial, excepte vivenda destinada a la vigilància de la indústria.  
2. Paràmetres urbanístics.  
a) Relatius a l'illa i el vial.  
Alineacions de vials: són les que estan definides en el corresponent plànol.  
Rasants: són les que estan definides en el corresponent plànol.  
b) Relatius a la parcel·la.  
Parcel·la mínima edificable: és la que verifica les següents condicions. Superfície mínima: sis-cents metres quadrats (600,00 m²s); front mínim: deu metres (10,00 m); diàmetre del cercle inscrit: deu metres (10,00 m).  
c) Relatius a la posició.  
Distància mínima a l'alineació de vial: tres metres (3,00 m). Excepte en l'alineació confrontant amb la zona de protecció de la carretera CV-560 (illa 1), en la qual és obligatori adossar-s'hi sense cap reculada.  
Distància mínima a la resta de límits: zero metres (0,00 m).  
d) Relatius a la intensitat.  
Coeficient d'edificabilitat neta: noranta-cinc centèsimes de metre quadrat de superfície construïda per metre quadrat de sòl (0,95 m²t/m²s).  
Coeficient d'ocupació: noranta-cinc per cent (95%), no computant les marquesines ni altres elements ixents que es projecten.  
e) Relatius al volum i forma.  
Alçada màxima reguladora: dotze metres (12,00 m), mesura en el pla de façana de l'edificació, des de la rasant de la vorera fins a la intersecció d'este amb el pla de coberta.  
Alçada màxima total: setze metres (16,00 m).  
Alçada màxima d'elements tècnics de les instal·lacions: no es limita l'alçada d'estos elements, sempre que es justifique per raó de l'activitat.  
Nombre màxim de plantes: tres plantes (planta baixa i dos pisos).  
5. Altres condicions.  
a) Dotació d'aparcaments: s'haurà de realitzar una reserva d'aparcaments, com a mínim, d'una plaça cada cent cinquanta metres quadrats (150,00 m²t) de superfície construïda o fracció superior a setanta-cinc metres quadrats (75,00 m²t). Esta reserva es podrà realitzar indistintament en l'interior de l'edifici o bé en espais lliures d'edificació.  
b) En la part de la parcel·la no ocupada per les edificacions, queda terminantment prohibida la utilització dels espais lliures resultants per a l'abocament o emmagatzemament de residus, i serà obligatori el tancament de parcel·la, que es realitzarà amb tanca de consistència i aparença adequada.  
c) Es permet la construcció de soterranis i semisoterranis i entresolats, sense que es computen als efectes de determinar l'edificabilitat màxima permesa.  
d) Podran redactar-se estudis de detall que, tot respectant l'edificabilitat màxima atribuïda per les presents normes urbanístiques en el seu àmbit, ordenen els volums en l'interior d'este i puguen contindre condicions de forma i volum diferents de les previstes en el present article. També en l'illa M1 respecte a l'alineació confrontant amb la zona de protecció de la carretera CV-560, podran modificar-se els paràmetres relatius a posició amb l'objectiu de millorar la percepció visual d'este front d'illa.  
e) Condicions estètiques: les façanes de les construccions que donen a la visual des de la carretera CV-560 es tractaran com a mínim amb el mateix nivell de qualitat estètica que les façanes principals de l'edifici, no donant l'aparença de posteriors descuidades o de la tradicional nau industrial contenidor. Es potenciaran les composicions que reforcen l'horitzontalitat i no la verticalitat d'aquestes façanes, disminuint la percepció de la seua alçada. Ha de quedar oculta l'estructura vertical sustentadora de panells i qualsevol altre element compositiu o de trobada, que no responga a una clara intenció compositiva o estètica. Els colors dels elements de coronació de façanes, faldons de cobertes, etcètera, seran de tonalitat clara. Al tancament del basament d'aquestes façanes se li donarà un acabat en concordança amb esta".  
Villanueva de Castellón, 31 de gener de 2007.- L'alcalde president: Alfred Gregori i Puig.